เรียนสอบถามคุณคะ ตอนนี้หนูมีอาการปวดหน่วงๆปลายทวาร ร่วมกับปวดหน้าท้องน้อย มา 2 วัน ไม่แน่ใจว่าจะเป็นริดสีดวงหรือไม่เพราะขับถ่ายไม่มีเลือดออก และไม่มีติ่งของริดสีดวง ปกติเป็นคนที่ขับถ่ายค่อยข้างจะยากคะ ปัจจุบัน ถ้าไม่ถ่ายเองภายใน 2 วันอีกวันก็จะกินประเภทไฟเบอร์ชงดื่มเพื่อให้ถ่ายท้องคะ สอบถามคนที่เคยเป็นริดสีดวงเขาไม่มีอาการเจ็บหน้าท้องซ้ายเหมือนหนูคะขอบพระคะ
สวัสดีค่ะ อาการปวดเวลาถ่ายอาจเกิดจากความผิดปกติบริเวณทางเดินอาหารส่วนปลายเช่นมีก้อนตรงไส้ตรงหรือลำไส้ใหญ่ หรือเป็นริดสีดวงทวาร ฝีที่ทวารหนัก รอยฉีกขาดที่ทวารหนัก จะสัมพันธ์กับมะเร็งหรือเนื้องอกในทางเดินอาหารหรือไม่ต้องดูอาการร่วมอื่นๆเช่น การขับถ่ายมีถ่ายเหลวสลับท้องผูกหรือไม่ ลักษณะอุจจาระเป็นอย่างไร มีเลือดปนออกมาด้วยหรือไม่ น้ำหนักลดหรือเปล่าหากเป็นเรื่องริดสีดวงทวาร ไม่น่าจะมีอาการปวดท้องค่ะ ในกรณีนี้จึงแนะนำให้รีบไปพบแพทย์เพื่อตรวจหาสาเหตุอื่นๆ ร่วมกับตรวจร่างกายทางหน้าท้องและทวารหนักร่วมด้วยในระหว่างนี้ดื่มน้ำมากๆ กินอาหารเน้นผักผลไม้ และไม่นั่งขับถ่ายแรงหรือนานจนเกินไป